*****

ΣΥΜΦΩΝΙΑ

υπό μορφή ανταλλαγής επιστολών για την προσωρινή παράταση ισχύος του πρωτοκόλλου που έχει προσαρτηθεί στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης, για την περίοδο από 1ης έως 31 Μαρτίου 1990

Α. Επιστολή της Κοινότητας

Κύριε,

Έχω την τιμή να επιβεβαιώσω τη συμφωνία μας σχετικά με το προσωρινό καθεστώς που αναφέρεται κατωτέρω, ώστε να εξασφαλιστεί η συνέχιση της αλιευτικής συμφωνίας που έχει συναφθεί μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, εν αναμονή των αποτελεσμάτων που θα προκύψουν από τις διαπραγματεύσεις τις σχετικές με τις τροποποιήσεις του πρωτοκόλλου, που έχει προσαρτηθεί στην αλιευτική συμφωνία:

1. Το καθεστώς που ίσχυε κατά τα δύο τελευταία χρόνια παρατείνεται για την περίοδο από 1ης έως 31 Μαρτίου 1990.

Η χρηματική αντιστάθμιση της Κοινότητας καθώς και η συμμετοχή της στη χρηματοδότηση του επιστημονικού προγράμματος της Σενεγάλης, βάσει του προσωρινού καθεστώτος, θα αντιστοιχεί prorata temporis σ' αυτήν που προβλέπεται στα άρθρα 2 και 3 του πρωτοκόλλου που ισχύει επί του παρόντος.

Ο ίδιος κανόνας εφαρμόζεται prorata temporis στο καθεστώς των υποτροφιών που προβλέπονται στο άρθρο 4 του πρωτοκόλλου.

2. Κατά την προσωρινή περίοδο, οι άδειες θα χορηγούνται εντός των ορίων που καθορίζονται στο άρθρο 1 του πρωτοκόλλου το οποίο ισχύει επί του παρόντος, έναντι καταβολής τελών ή προκαταβολών που θα αντιστοιχούν σ' αυτές που καθορίζονται στο παράρτημα Ι σημεία Α και Β του πρωτοκόλλου.

Θα σας ήμουν ευγνώμων εάν θέλατε να μου επιβεβαιώνατε τη λήψη της παρούσας επιστολής και τη συμφωνία σας για το περιεχόμενό της.

Με τιμή

Εξ ονόματος του Συμβουλίου

των Ευρωπαϊκών Κοινοτήτων

Β. Επιστολή της κυβέρνησης της Δημοκρατίας της Σενεγάλης

Κύριοι,

Έχω την τιμή να επιβεβαιώσω τη λήψη της σημερινής σας επιστολής που έχει ως εξής:

«Έχω την τιμή να επιβεβαιώσω τη συμφωνία μας σχετικά με το προσωρινό καθεστώς που αναφέρεται κατωτέρω, ώστε να εξασφαλιστεί η συνέχιση της αλιευτικής συμφωνίας που έχει συναφθεί μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, εν αναμονή των αποτελεσμάτων που θα προκύψουν από τις διαπραγματεύσεις τις σχετικές με τις τροποποιήσεις του πρωτοκόλλου, που έχει προσαρτηθεί στην αλιευτική συμφωνία:

1. Το καθεστώς που ίσχυε κατά τα δύο τελευταία χρόνια παρατείνεται για την περίοδο από 1ης έως 31 Μαρτίου 1990.

Η χρηματική αντιστάθμιση της Κοινότητας καθώς και η συμμετοχή της στη χρηματοδότηση του επιστημονικού προγράμματος της Σενεγάλης, βάσει του προσωρινού καθεστώτος, θα αντιστοιχεί prorata temporis σ' αυτήν που προβλέπεται στα άρθρα 2 και 3 του πρωτοκόλλου που ισχύει επί του παρόντος.

Ο ίδιος κανόνας εφαρμόζεται prorata temporis στο καθεστώς των υποτροφιών που προβλέπονται στο άρθρο 4 του πρωτοκόλλου. 2. Κατά την προσωρινή περίοδο, οι άδειες θα χορηγούνται εντός των ορίων που καθορίζονται στο άρθρο 1 του πρωτοκόλλου το οποίο ισχύει επί του παρόντος, έναντι καταβολής τελών ή προκαταβολών που θα αντιστοιχούν σ' αυτές που καθορίζονται στο παράρτημα Ι σημεία Α και Β του πρωτοκόλλου.

Θα σας ήμουν ευγνώμων εάν θέλατε να μου επιβεβαιώνατε τη λήψη της παρούσας επιστολής και τη συμφωνία σας για το περιεχόμενό της.»

Έχω την τιμή να σας επιβεβαιώσω ότι η κυβέρνηση της Δημοκρατίας της Σενεγάλης αποδέχεται το περιεχόμενο της επιστολής σας και ότι η επιστολή σας καθώς και η παρούσα επιστολή αποτελούν συμφωνία σύμφωνα με την πρότασή σας.

Με τιμή

Για την κυβέρνηση

της Δημοκρατίας της Σενεγάλης